TLI บวก 3% ทะลุไอพีโอ 16 บ. รับ “บอนด์ยีลด์” สูงสุดรอบ 11 ปี
TLI บวก 3% กลับยืนเหนือราคาไอพีโอ 16 บ. โดยขึ้นมาอยู่ที่ 16.30 บาท รับอานิสงส์ “บอนด์ยีลด์” ปรับตัวสูงสุดในรอบ 11 ปี
TLI บวก 3% กลับยืนเหนือราคาไอพีโอ 16 บ. โดยขึ้นมาอยู่ที่ 16.30 บาท รับอานิสงส์ “บอนด์ยีลด์” ปรับตัวสูงสุดในรอบ 11 ปี
14 ก.ย. 2565

ผู้สื่อข่าวรายงานว่า วันนี้ (14 ก.ย.65) ราคาหุ้น บริษัท ไทยประกันชีวิต จำกัด (มหาชน) หรือ TLI ณ เวลา 10:41 น. อยู่ที่ระดับ 16.30 บาท บวก 0.40 บาท หรือ 2.52% สูงสุดที่ระดับ 16.50 บาท ต่ำสุดที่ระดับ 15.90 บาท ด้วยมูลค่าการซื้อขาย 2,529 ล้านบาท

โดยราคาหุ้น TLI ปรับตัวขึ้นมารับอานิสงค์เชิงบวกหลังเงินเฟ้อสหรัฐเดือนส.ค.ออกมาสูงกว่าที่ตลาดคาด หนุนให้อัตราผลตอบแทนพันธบัตรรัฐบาลสหรัฐ (Bond Yield) พุ่งสูงสุดในรอบ 11 ปี โดยเฉพาะ Bond อายุ 2 ปีที่ปรับตัวขึ้นทำนิวไฮ รวมถึงอัตราผลตอบแทนพันธบัตรรัฐบาลสหรัฐอายุ 10 ปีพุ่งขึ้นเหนือระดับ 3.43% ในวันนี้ ขณะที่อัตราผลตอบแทนพันธบัตรรัฐบาลสหรัฐอายุ 30 ปีทะลุระดับ 3.51%
ขณะเดียวกัน บล.โนมูระ พัฒนสิน ระบุว่า ระยะสั้นพอร์ตลงทุนคงน้ำหนักหุ้นไทยระดับ 55%-60% วันนี้ประเมินตลาด “Down” โดยตลาดต้องตอบรับความกังวลที่ Fed จะใช้นโยบายการเงินเข้มงวดขึ้นอีกครั้ง หลังจากรายงานเงินเฟ้อวานนี้ สูงกว่าคาด และองค์ประกอบที่ทำให้สูงมาจากโครงสร้างตัวเศรษฐกิจจริงมากขึ้น ซึ่งท้ายที่สุดคาดกดดันเศรษฐกิจมีโอกาสถดถอยมากขึ้น เป็นลบต่อการลงทุนในสินทรัพย์เสี่ยง
ทั้งนี้หุ้นที่เคลื่อนไหวดีกว่าตลาดวันนี้ ประเมินอยู่ใน กลุ่ม Yield Surge ตอบรับมุมมองตลาดที่เริ่มปรับคาดการณ์ดอกเบี้ยนโยบาย Fed ใหม่ยังคงมีหุ้น TLI